Dragi šestošolci!

Zakorakali smo v tretji teden pouka na daljavo. Obe učiteljici drživa pesti, da ste v redu, da ste zdravi in da vam pouk na daljavo ne povzroča prevelikih težav. Verjameva, da delo pri slovenščini opravljate resno, redno in po svojih najboljših močeh. Le tako naprej.

Tako kot ste že vajeni, vas v prilogah čakajo navodila za slovenščino v tem tednu. Prilagava vam tudi vse rešitve vseh nalog v DZ in rešitve vseh učnih listov, ki ste jih reševali do sedaj. Prosiva, vzemite si čas in svoje odgovore preglejte, ob morebitnih nejasnostih ali vprašanjih pa naju kontaktirajte preko e-pošte (tadejasola@gmail.com, mateja.stamulak@gmail.com).

Ker ste v prejšnjem tednu pisali doživljajski spis (Pomagal/-a sem doma), vas prosiva, da vaše izdelke pofotografirate in pošljete na najina elektronska naslova.

Bodite dobro še naprej, bodite strpni do vseh družinskih članov in ostanite zdravi ter pozitivni. Vse bo še dobro.

Lepo vas pozdravljava,

učiteljici Tadeja in Mateja

P.s.: Če vam ostane kaj časa, ne pozabite na bralno značko in vzemite z vaših knjižnih polic kakšno knjigo - prepričani sva, da se povsod najde kakšna zanimiva – predstavili jo boste, ko se vrnemo v normalno življenje.